கிபி எட்டாம் நூற்றாண்டு முதல் பத்தாம் நூற்றாண்டு வரை சௌகான் இராசபுத்திர குலத்தினர் இந்நகரத்தை ஆண்டனர். கிபி 1050-இல் தோமர் குல மன்னர் தோலன் தேவின் வழித்தோன்றலான மன்னர் தவால் தேவ், தோல்பூர் நகரத்தை நிறுவினார். பின்னர் தோமர்கள் தோல்பூர் நகரத்தை கரௌலியின் யாதவகுல மன்னர்களிடம் இழந்தனர். கரௌலி யாதவ குல மன்னர் தரம்பால், கிபி 1120-இல் தோல்பூர் நகரத்தைச் சுற்றி கோட்டை கட்டினார். கிபி 1194-இல் கோரி முகமதுவிடம் இந்நகரம் சென்றது. பின்னர் இந்நகரம் தில்லி சுல்தானகம் மற்றும் முகலாயப் பேரரசின் ஆட்சிப் பகுதியில் இணைந்தது. 

அவுரங்கசீப்பின் மறைவிற்குப் பின், தோல்பூர் நகரத்தை இராஜா கல்யாண் சிங் குஜ்ஜர் கைப்பற்றி 1761 முடிய ஆண்டார். பின்னர் பரத்பூர் இராச்சிய ஜாட் மன்னர் சூரஜ்மால் தோல்பூர் நகரத்தை கைப்பற்றி 1947 முடிய ஆண்டார்.
வரலாறு
புவியியல்
தட்பவெப்பம்
மக்கள்தொகை பரம்பல்